# Premi de la Pau del Mil·lenni per Dones

El Premi de la Pau del Mil·lenni per Dones fou un premi atorgat en 2001 pel Fons de Desenvolupament de les Nacions Unides per a la Dona (UNIFEM) com a part de la campanya Dones Construint la Pau d'Alerta Internacional. El premi consistia en una estàtua de bronze realitzada per l'escultor figuratiu estatunidenc Tim Holmes, que havia realitzat moltes altres per a guardons internacionals. L'escultura, titulada Anima Mundi, mostra una dona que té característiques facials que combinen elements de moltes races, arribant i avançant cap endavant, amb la mà al cor.

## Guanyadores

Les Nacions Unides anunciaren les següents guanyadores:
| Any | Categoria | Guanyadora | Nació |
| 2001 | Individuals | Flora Brovina | Kosovo |
| 2001 | Individuals | Asma Jahangir | Pakistan |
| 2001 | Individuals | Hina Jilani | Pakistan |
| 2001 | Individuals | Veneranda Nzambazamariya | Ruanda |
| 2001 | Groups | Ruta Pacífica de las Mujeres | Colòmbia |
| 2001 | Groups | Leitana Nehan Women's Development Agency | Papua Nova Guinea |
| 2001 | Groups | Dones de negre | Internacional |

## Cerimònia

En el Dia Internacional de la Dona, celebrada el 8 de març del 2001 a la seu de les Nacions Unides a Nova York, es va celebrar una cerimònia d'honor a les dones i la distribució de les escultures premi. Moltes de les dones reconegudes van compartir les seves històries poderoses de reconciliació davant la violència. Els premiats individuals van ser Veneranda Nzambazamariya, reconeguda per la reconciliació que va produir com a president de Pro-femmes Twese Hamwe, un col·lectiu de 32 organitzacions de dones a Ruanda. El grup es va reunir poc després de la massacre de tutsis i hutus simpatitzants de l'abril de 1994 i que va donar lloc a un milió de morts i més de dos milions de refugiats. Flora Brovina, presidenta de la Lliga de Dones Albaneses de Kosova, va ser honrada per establir un centre que cuidés a dones i nens que fugien de Kosovo durant l'ocupació sèrbia. L'abril del 1999 va ser arrestada pels militars serbis per reunir aliments, roba i subministraments mèdics per a l'Exèrcit d'Alliberament de Kosovo. (Va ser alliberada al novembre de 2000). Les activistes pakistaneses de drets humans, Asma Jahangir i Hina Jilani, van ser honrads per ajudar a portar una solució feminista al amarg conflicte del Caixmir entre Índia i Pakistan.
També van obtenir premis dos grups, Ruta Pacifica de las Mujeres, de Colòmbia, va ser reconeguda per ensenyar estratègies de convivència a dones rurals i professionals. El grup també organitza marxes femenines, demanant resolucions pacífiques a conflictes en curs. I l'Agència de Desenvolupament de la Dona Leitana Nehan va guanyar un premi per proporcionar ajuda humanitària a dones i nens víctimes de la guerra de nou anys entre els rebels de l'illa de Bougainville i els militars de Papua Nova Guinea. Leitana Nehan també proporciona formació en resolució de conflictes, promou la consciència del VIH/SIDA i ensenya tàctiques per acabar amb la violència contra les dones.

## Referències

* 1 2 Bell, Imogen. Central and South-Eastern Europe 2004 (en anglès). 4th. Europa Publications, 2003, p. 699. ISBN 9781857431865.
* 1 2 3 Sandrasagra, Mithre J. «DEVELOPMENT: New Peace Prize to Honour Women» (en anglès). IPS Inter Press Service, 08-03-2001. [Consulta: 5 novembre 2016].
* 1 2 3 «BENEFITS - The New York Times» (en anglès). The New York Times, 04-03-2001 [Consulta: 5 novembre 2016].
* ↑ «Millenium Peace Prize For Women Presented By The United Nations Photos and Images» (en anglès). Getty Images. [Consulta: 5 novembre 2016].
* 1 2 3 Zirin, Mary; Livezeanu, Irina; Worobec, Christine D.; Farris, June Pachuta. Women and Gender in Central and Eastern Europe, Russia, and Eurasia: A Comprehensive Bibliography (en anglès). Routledge, 2015, p. 415. ISBN 9781317451976.
* 1 2 «UNIFEM - Millennium Peace Prize for Women - 2001 Peace Prize Recipients» (en anglès). United Nations Development Fund for Women, 2001. Arxivat de l'original el 8 de febrer 2002. [Consulta: 5 novembre 2016].
* 1 2 Weatherford, Doris. Women's Almanac 2002 (en anglès). Greenwood Publishing Group, 2002, p. 6. ISBN 9781573565103.
* 1 2 van der Gaag, Nikki. The No-nonsense Guide to Women's Rights (en anglès). Verso, 2004, p. 113. ISBN 9781844675029.
* 1 2 «The Millennium Peace Prize» (en anglès). United Nations Development Fund for Women, 2001. Arxivat de l'original el 20 de febrer 2002. [Consulta: 13 novembre 2016].
* 1 2 «"SCSU hosts exhibit by sculptor Tim Holmes"» (en anglès). St. Cloud State University, 24-09-2001. Arxivat de l'original el 13 de novembre 2016. [Consulta: 13 novembre 2016].
* ↑ Fréchette, Louise. «WomenWatch - International Women's Day 2001» (en anglès). United Nations, 08-03-2001. [Consulta: 5 novembre 2016].
* ↑ «PRESS BRIEFING BY UN DEVELOPMENT FUND FOR WOMEN ON MILLENNIUM PEACE PRIZE» (en anglès). United Nations, 08-03-2001. [Consulta: 5 novembre 2016].
* ↑ «1st women's peace prize awarded» (en anglès). Associated Press, 09-03-2001. Arxivat de l'original el 30 d’abril 2019. [Consulta: 5 novembre 2016].
* ↑ Fung, Li. «16: Engendering the Peace Process: Women's Role in Peace-building and Conflict Resolution». A: Listening to the Silences: Women And War (en anglès). Martinus Nijhoff Publishers, 2005, p. 236.
* ↑ NGO's and Post-conflict Recovery: The Leitana Nehan Women's Development Agency, Bougainville (en anglès). ANU E Press, 2006, p. 47–48. ISBN 9780731537457.
* ↑ «Women in Black - Millennium Peace Prize Group». The Jamaica Observer, 12-11-2001 [Consulta: 9 maig 2018]. Arxivat 5 de novembre 2016 a Wayback Machine. «Còpia arxivada». Arxivat de l'original el 2016-11-05. [Consulta: 9 maig 2018].
* ↑ Encyclopedia of Activism and Social Justice (en anglès). SAGE Publications, 2007, p. 1478.
* ↑ Hawkesworth, M. E.. Globalization and Feminist Activism (en anglès). Rowman & Littlefield, 2006, p. 75. ISBN 9780742537835.
* ↑ «Peace of the Action». Feminist Majority Foundation. [Consulta: 11 novembre 2016].